**Φουτουρισμός – Πειραματική Μουσική**

Το 1907 ο Ιταλός συνθέτης Ferruccio Busoni έγραψε ένα δοκίμιο που αφορούσε τη «νέα αισθητική της μουσικής».

Το 1909 ο Filippo Tommaso Marinetti, θεωρητικός της τέχνης, ποιητής και εκδότης έγραψε και δημοσίευσε το «μανιφέστο του φουτουρισμού» πρεσβεύοντας την πρωτοτυπία και τη δημιουργικότητα στην τέχνη.

«Φουτουρισμός» από τη λέξη future (=μέλλον).

Το 1910 ο μουσικός Francesco Balilla Pratella έγραψε το «μανιφέστο των φουτουριστών μουσικών» και το 1911 το «τεχνικό μανιφέστο της φουτουριστικής μουσικής», πάντα απευθυνόμενος στους νέους, γιατί όπως έλεγε «μόνον αυτοί οφείλουν να ακούσουν και μόνον αυτοί μπορούν να καταλάβουν».

Το 1913 ο συνθέτης Luigi Russolo έστειλε ένα γράμμα στο φίλο του συνθέτη Pratella. Είχε τίτλο «Η τέχνη των θορύβων» (φουτουριστικό μανιφέστο). Ο Russolo παρέθετε προτάσεις για το πως η «περιορισμένη ποικιλία ηχοχρωμάτων της ορχήστρας» μπορεί να εμπλουτιστεί με ήχους προερχόμενους από τεχνολογικά μέσα, θορύβους, μηχανές.

Για τη φουτουριστική ορχήστρα προτείνει «6 οικογένειες θορύβων» (π.χ. μουρμουρητό, σφύριγμα, χτύπημα σε μέταλλο, ξύλο, πέτρα, ήχος από βροντή, έκρηξη κ.λ.π.).

«Με την εφεύρεση των μηχανών γεννήθηκε ο θόρυβος!»

Ο φουτουρισμός εξελίχθηκε στη λεγόμενη «πειραματική μουσική».

Η πειραματική μουσική με χρήση ηλεκτρο-ακουστικών μέσων είχε σκοπό τη δημιουργία ήχων και ηχητικών αποτελεσμάτων που δεν παρέχονταν από τα έως τότε γνωστά μουσικά όργανα.

**Arthur Honegger** (Pacific 231 -1923), **Sergei Prokofiev** (Le pas d’ acier =The Steel Step -1926, μουσική μπαλέτου), **George Antheil** (ballet mecanique -1924,1952-53), **Edgar Varese** (ionisaton = equatorial -1930).

Ο Ρώσος **Leon Theremin** το 1920 παρουσίασε ένα πρώιμο ηλεκτρονικό μουσικό όργανο που εφηύρε, το «Theremin». Πολλοί συνθέτες έγραψαν γι΄αυτό, μεταξύ των οποίων ο **Maurice Martenot** (Ondes Martenot -1928), ο **Friedrich Trautwein** (trautonium – 1930), **Edgar Varese, Henry Cowell**.

Η πειραματική μουσική εξελισσόμενη χωρίστηκε σε δύο κατηγορίες:

1.Τη συγκεκριμένη μουσική (musique concrete): Παρίσι, μετά τον β΄παγκόσμιο πόλεμο, από το 1948. Φυσικοί και τεχνητοί ήχοι ηχογραφούνται και ύστερα δομούνται.

**Pierre Schaeffer, Pierre Henry** (Symphonie d’ un homme seul-1949-50 :συνεργασία Schaeffer - Henry) **George Antheil.**

2.Την ηλεκτρονική μουσική (δεκαετία του 1950) [**Karlheinz Stockhausen**](https://en.wikipedia.org/wiki/Karlheinz_Stockhausen)**,** [**Gottfried Michael Koenig**](https://en.wikipedia.org/wiki/Gottfried_Michael_Koenig)**, Luciano Berio, Pierre Boulez.**

Ο **Edgar Varese 1883-1965** εφεύρε τον όρο «οργανωμένος ήχος». Oνομάστηκε |«πατέρας» της ηλεκτρονικής μουσικής.

Εκπρόσωπος επίσης της ηλεκτρονικής μουσικής και ο Ιάνης **Ξενάκης**, ο οποίος το 1947 πηγαίνει στη Γαλλία, ως αρχιτέκτων μεν, αλλά σπουδάζει και μουσική με Honegger και Messiaen.

Οι δημιουργίες του μορφοποιούνται μέσα από τα μαθηματικά και τις πιθανότητες, αποκλείοντας οτιδήποτε «τυχαίο». Αποκάλεσε τη μουσική του «στοχαστική».